OBRAZLOŽENJE

UZ IZMJENE I DOPUNE PRORAČUNA OPĆINE SUNJA ZA 2023. GODINU

# UVOD

Temeljem članka 45. Zakona o proračunu („Narodne novine“ broj 144/21) uravnoteženje proračuna provodi se putem Izmjena i dopuna proračuna po postupku za donošenje proračuna. U Prijedlogu Izmjena i dopuna Proračuna Općine Sunja za 2023. godinu dajemo paralelan pregled izvornog plana, povećanja ili smanjenja u odnosu na izvorni plan, te novog plana za 2023. godinu.

Izmjene i dopune Proračuna ujedno su i konsolidirane Izmjene i dopune Proračuna koje obuhvaćaju i sve prihode i rashode proračunskih korisnika (Dječji vrtić Bambi Sunja i Narodna knjižnica i čitaonica Sunja).

# OPĆI DIO PRORAČUNA

## RAČUN PRIHODA I RASHODA

## Prihodi (skupina 6 + skupina 7)

**Prihodi (skupina 6 + skupina 7)** planiraju se u iznosu od **6.908.597 eura** što je za 2.252.597 eura više u odnosu na izvorni plan, a do promjena dolazi kod dolje navedenih stavki planiranih prihoda:

***-Prihodi od poreza*** planiraju se ***597.964 eura*** što je za 152.562 eura više u odnosu na izvorni plan, u ukupnim prihodima sudjeluju sa 8,66%, do najvećeg povećanja dolazi kod poreza na dohodak i poreza na promet nekretnina

***-Pomoći iz inozemstva i od subjekata unutar općeg proračuna*** planiraju se u iznosu od ***5.790.929 eura*** što je za 2.064.360 eura više u odnosu na izvorni plan, u ukupnim prihodima sudjeluju sa 83,82 %, do najvećeg povećanja dolazi kod kapitalne pomoći iz Fonda solidarnosti EU u iznosu od 2.042.185 eura za nerazvrstane ceste i 98.215 eura za projekat Zaželi

***- Prihodi od imovine*** planiraju se u iznosu ***58.539 eura*** što je za 14.752 eura više u odnosu na izvorni plan, u ukupnim prihodima sudjeluju sa 0,85%, do najvećeg povećanja dolazi kod prihoda od naknade za koncesiju za površinu istražnog prostora

***-Prihodi od upravnih i administrativnih pristojbi, pristojbi po posebnim propisima i naknade*** planiraju se u iznosu od ***390.483 eura*** što je za 12.620 eura više u odnosu na izvorni plan, u ukupnim prihodima sudjeluju sa 5,65%, a do povećanja dolazi kod ostalih nespomenutih prihoda i prihoda od sufinanciranja cijene usluge u dječjem vrtiću

***- Prihodi od prodaje proizvoda i robe te pruženih usluga i prihodi od donacija*** planiraju se u iznosu od ***43.180 eura*** što je za 2.036 eura više u odnosu na izvorni plan, u ukupnim prihodima sudjeluju sa 0,62%

***-Kazne, upravne mjere i ostali prihodi*** planiraju se u iznosu od ***14.230 eura*** što je za 6.267 eura više u odnosu na izvorni plan, u ukupnim prihodima sudjeluju sa 0,21%

### Rashodi (skupina 3 + skupina 4)

**Rashodi (skupina 3 + skupina 4)** planiraju se u iznosu od **6.190.956 eura** što je za 2.005.858 eura više u odnosu na izvorni plan, a do promjena dolazi kod dolje navedenih stavki planiranih rashoda:

***-Rashodi za zaposlene*** planiraju se u iznosu od ***592.710 eura*** što je za 84.566 eura više u odnosu na izvorni plan, u ukupnim rashodima sudjeluju sa 9,57%, a najveće povećanje je zbog zapošljavanja 15 žena u programu Zaželi

***-Materijalni rashodi*** planiraju se u iznosu od ***1.074.067 eura*** što je za 54.341 eura više u odnosu na izvorni plan, u ukupnim rashodima sudjeluju sa 17,35 %

-***Financijski rashodi*** planiraju se u iznosu od ***16.072 eura*** što je za 850 eura manje u odnosu na izvorni plan, u ukupnim rashodima sudjeluju sa 0,26%

***-Subvencije*** planiraju se u iznosu od ***66.228 eura*** što je za 14.467 eura više u odnosu na izvorni plan, u ukupnim rashodima sudjeluju sa 1,07%

***-Pomoći unutar općeg proračuna*** planiraju se u iznosu od ***52.331 eura*** što je za 3.887 eura više u odnosu na izvorni plan, u ukupnim rashodima sudjeluju sa 0,85%

***-Naknade građanima i kućanstvima na temelju osiguranja i druge naknade*** planiraju se u iznosu od ***38.879 eura*** što je za 4.742 eura više u odnosu na izvorni plan, u ukupnim rashodima sudjeluju sa 0,63 %

***-Rashodi za nabavu proizvedene dugotrajne imovine*** planiraju se u iznosu od ***3.468.907 eura*** što je za 1.848.687 eura više u odnosu na izvorni plan, u ukupnim rashodima sudjeluju sa

56,03 %

***-Rashodi za dodatna ulaganja na nefinancijskoj imovini*** planiraju se u iznosu od ***715.491 eura*** što je za 3.982 eura manje u odnosu na izvorni plan, u ukupnim rashodima sudjeluju sa 11,56%

## RAČUN FINANCIRANJA

### Primici od financijske imovine i zaduživanja

**Primici od financijske imovine i zaduživanja** planiraju se u iznosu od **80.000 eura** što je za 366 eura više u odnosu na izvorni plan, a odnose se na kratkoročni kredit kod OTP banke koji bi trebao biti u dogledno vrijeme realiziran

### Izdaci za financijsku imovinu i otplate zajmova

**Izdaci za financijsku imovinu i otplate zajmova** planiraju se **182.367 eura** što je za 18.207 eura manje u odnosu na izvorni plan i to prvenstveno zbog manjeg iznosa beskamatnog zajma iz Državnog proračuna po osnovi namirenja za povrat poreza na dohodak po godišnjoj prijavi za 2021. godinu.

## PRENESENI MANJAK PRIHODA NAD RASHODIMA

**Preneseni manjak iz prethodnih godina iznosi 1.215.274,55 eura.** Obzirom da Općina Sunja ne može do kraja proračunske godine podmiriti preneseni manjak, obvezna je izraditi višegodišnji plan uravnoteženja. Dio manjka iz prethodnih godina koji će se pokriti u planiranom razdoblju iznosi **615.274 eura**. Višegodišnji plan uravnoteženja Proračuna Općine Sunja sastavni je dio ovih Izmjena i dopuna Proračuna Općine Sunja za 2023. godinu.

# POSEBNI DIO PRORAČUNA

**UKUPNI RASHODI** planiraju se u iznosu od **6.373.323 eura** što je za 1.987.651 eura više u odnosu na izvorni plan, iskazani su po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata.

Rashodi proračuna planiraju kroz tri razdjela:

* **Razdjel 001 – Općinska tijela**
* **Razdjel 002 – Jedinstveni upravni odjel**
* **Razdjel 003 – Proračunski korisnici**

## RAZDJEL 001: OPĆINSKA TIJELA

**Rashodi razdjela 001** planiraju se u iznosu od **150.729 kuna** što je za 469 eura više u odnosu na izvorni plan, a do promjena dolazi u okviru glave 00101:predstavnička i izvršna tijela

### 3.1.1 Program 1001: Osnovne aktivnosti općinskih tijela

Za provođenje **Programa 1001: osnovne aktivnosti općinskih tijela** planiraju se financijska sredstva u iznosu od **133.741 eura** što je za 469 eura više u odnosu na izvorni plan, promjena se odnosi na aktivnost – redovan rad općinskih tijela

## RAZDJEL 002: JEDINSTVENI UPRAVNI ODJEL

**Rashodi razdjela 002** planiraju se u iznosu od **5.905.768 eura** što je za 1.987.462 eura više u odnosu na izvorni plan, a do promjena dolazi u okviru glave 00201: Služba za javnu upravu, 00202: Komunalna djelatnost, 00203: Gospodarska djelatnost, 00204: Društvena djelatnost

### Program 1001: Javna uprava i administracija

Za provođenje **Programa 1001: javna uprava i administracija** planiraju se financijska sredstva u iznosu od **648.978 eura** što je za 19.207 eura manje u odnosu na izvorni plan, a promjena se odnosi na aktivnosti – redovna djelatnost općinske uprave povećanje od 4.080 eura, aktivnosti – krediti i zajmovi banaka smanjenje od 19.057 eura, aktivnost – geodetske podloge i dokumentacija smanjenje od 248 eura, kapitalni projekt – održavanje poslovne zgrade smanjenje 3.982 eura

### Program 1001: Održavanje komunalne infrastrukture

Za provođenje **Programa 1001: održavanje komunalne infrastrukture** planiraju se financijska sredstva u iznosu od **514.147 eura** što je za 40.958 eura više u odnosu na izvorni plan, a promjena se odnosi na aktivnost – održavanje nerazvrstanih cesta povećanje 11.728 eura, aktivnost – održavanje građevina javne odvodnje oborinskih voda povećanje 5.092 eura, aktivnost – održavanje građevina, uređaja i predmeta javne namjene povećanje 10.000 eura, aktivnost – održavanje javne rasvjete povećanje 1.018 eura, aktivnost – komunalne djelatnosti od lokalnog značaja povećanje 13.120 eura

### Program 1002: Program građenja komunalne infrastrukture

Za provođenje **Programa 1002: program građenja komunalne infrastrukture** planiraju se financijska sredstva u iznosu od **2.553.482 eura** što je za 1.846.459 eura više u odnosu na izvorni plan, a promjena se odnosi na kapitalni projekt – rekonstrukcija nerazvrstanih cesta smanjenje 195.726 eura, te kapitalni projekt – vraćanje u ispravno radno stanje prometnica na području Općine Sunja u vrijednosti 2.042.185 eura koji se u cijelosti financira iz Fonda solidarnosti EU

### Program 1002: Program potreba za unapređenje gospodarstva

Za provođenje **Programa 1002: program potreba za unapređenje gospodarstva** planiraju se financijska sredstva u iznosu od **64.966 eura** što je za 7.232 eura više u odnosu na izvorni plan, a promjena se odnosi na aktivnost – jačanje gospodarstva

### 3.2.5 Program 1005: Program javnih potreba u socijalnoj skrbi

Za provođenje **Programa 1005: program javnih potreba u socijalnoj skrbi** planiraju se financijska sredstva u iznosu od **48.074 eura** što je za 8.629 eura više u odnosu na izvorni plan, a promjena se odnosi na aktivnost – pomoć obiteljima i kućanstvima povećanje od 3.887 eura za sufinanciranje projekta “Korak prema zdravlju“ i povećanje od 4.742 eura za pomoć u socijalnim paketima Crvenog križa

### 3.2.6 Program 1010: Subvencije i pomoći

Za provođenje **Programa 1010: subvencije i pomoći** planiraju se financijska sredstva u iznosu od **38.357 eura** što je za 5.176 eura više u odnosu na izvorni plan, a odnosi se na aktivnost – subvencija nerentabilnih linija

### Program 1012: Zaželi – program zapošljavanja žena

Za provođenje **Programa 1012:Zaželi – program zapošljavanja žena** planiraju se financijska sredstva u iznosu od **98.215 eura** za tekući projekat -Zaželi u Sunji i to su bespovratna sredstva osigurana u državnom proračunu RH (15%) i iz Europskog socijalnog fonda (85%). Navedenim programom planira se zaposliti 15 žena koje će skrbiti o 90 korisnika u periodu od 6 mjeseci

## RAZDJEL 003: PRORAČUNSKI KORISNICI

**Rashodi razdjela 003** planiraju se u iznosu od **316.826 eura** što je za 280 eura manje u odnosu na izvorni plan, a do promjena dolazi u okviru glave 00302: Vrtić

### Program 1008: Program predškolskog obrazovanja

Za provođenje **Programa 1008: program predškolskog obrazovanja** planiraju se financijska sredstva od **285.790 eura** što je za 280 eura manje od izvornog plana, a promjene se odnose na aktivnost – redovna djelatnost dječjeg vrtića

**Općinski načelnik**

**Grga Dragičević**